proxectonos/corpus_dominio_legal_administrativo_tmp huggingface dataset:
09/09/2022 | Administración LocalMunicipal
Cee
Aprobación inicial da modificación da Ordenanza fiscal reguladora da taxa pola prestación do servizo da gardería municipal expediente nº: 2022/g016/000003

O Pleno do Concello de Cee en sesión extraordinaria celebrada o día 5 de setembro de 2022, acordou a aprobación provisional da modificación da Ordenanza Fiscal reguladora da Taxa pola prestación do servizo da Gardería Municipal. Sométese o expediente a información pública polo prazo de trinta días hábiles a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente, en base ao artigo 17.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Cee, 6 de setembro de 2022 Alcaldesa do Concello de Cee. Monica Daniela Bousakla Jaidi.
09/09/2022 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de agosto de 2022

O día 26 de agosto de 2022 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de agosto de 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 6 de setembro de 2022. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
09/09/2022 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre P. P. M e D. T. E o día 03.09.2022, ás 13.00 horas

Por resolución ditada en data 2 de setembro de 2022, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Redouan Sandra Ximena Hammar Ilarduya, para a celebración do matrimonio civil entre REYNIER ZABALLA CANOMANUEL. e D. T. E. o vindeiro sábado, día 3 de setembro de 2022, ás 13.00 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 2 de setembro de 2022 O alcalde-presidente José Ramón Rioboo Castro
09/09/2022 | Administración LocalMunicipal
Malpica de Bergantiños
Recadación
Aprobación definitiva do suplemento de crédito 2/2022

Aprobado inicialmente polo Pleno da Corporación con data 28 de xullo de 2022 o expediente de suplemento de crédito 2/2022 do orzamento vixente (expte.2022/T002/000011) e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP núm.146 do día 3 de agosto de 2022, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a devandita modificación, amosa o seguinte xeito: En Malpica de Bergantiños, a 5 de setembro de 2022 O alcalde – presidente Eduardo José Parga Veiga
09/09/2022 | Administración LocalMunicipal
Oza-Cesuras
Aprobación do padrón fiscal de augas do 2º trimestre de 2022 no antigo Concello de Oza dos Ríos

ÓRGANO E DATA DE APROBACIÓN: Xunta de Goberno Local, sesión do 2 de setembro de 2022. NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 5 de setenbro de 2022 O ALCALDE, Asdo.- José Pablo González Cacheiro
09/09/2022 | Administración LocalMunicipal
Muros
Delegación das función da Alcaldía

Visto que de acordo co disposto no artigo 23 da Lei 7/1985 de 2 de abril, reguladora das bases do réxime local (LRBRL) corresponde aos Tenentes de Alcalde, en canto talles, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que a señora alcaldesa estará ausente entre os días 9 e 14 de setembro de 2022. Por todo iso, en virtude do disposto nos artigos 23.3 da LRBRL, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, (ROF) PRIMEIRO. Delegar en Angela Dolores Estival Abajtour, primeira tenente de alcalde do concello de Muros a totalidade das funcións da Alcaldía, nos termos do artigo 23.3 da LRBRL durante o período de ausencia, dende o 9 ao 14 de setembro de 2022, ambos incluídos. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. En Muros, 5 de setembro de 2022 A alcaldesa María Inés Monteagudo Romero
09/09/2022 | Administración LocalMunicipal
Abegondo
Convocatoria para persoal obrodairo de emprego

Comunícase que por medio do decreto da Alcaldía núm.353/2022 do 06/09/22 aprobáronse as bases de selección do persoal directivo, docente e administrativo de apoio e do alumnado-traballador do obradoiro dual de emprego “RESERVA DE BIOSFERA: EMPREGO VERDE II” (Expte 15/0023/2022), elaboradas e asinadas pola Comisión de Selección deste programa mixto. Tamén se aprobou a convocatoria para a selección do persoal directivo, docente e administrativo de apoio deste obradoiro de emprego, que se fai pública mediante a exposición nos taboleiros de anuncios das oficinas de emprego correspondentes, así como no taboleiro de anuncios e na sede electrónica do Concello de Abegondo (https://sede.abegondo. gal). Concretamente, ábrese un proceso selectivo específico para a contratación das persoas traballadoras que cubrirán as seguintes prazas deste obradoiro de emprego: - 1 director/a (xornada completa) - 2 mestres/as das especialidades “Actividades auxiliares en conservación e mellora de montes” (AGAR0309) e ”Actividades auxiliares en viveiros, xardíns e centros de xardinería” (AGAO0108) (xornada completa) - 2 mestres/as de formación complementaria ( ao 50 % da xornada), concretamente: 1 mestre/a en ensino básico/titor/a e 1 mestre/a en orientación, información profesional, formación empresarial e asesoramento - 1 auxiliar administrativo/a (ao 50 % da xornada) As bases da convocatoria pódense consultar tanto no no taboleiro de anuncios do Concello de Abegondo e na sede electrónica (sede. abegondo. gal) accesible a través de web municipal (abegondo. gal), como nos taboleiros das outras entidades promotoras beneficiarias da subvención concedida para o obradoiro de emprego, nos taboleiros de anuncios da Xefatura Territorial da Consellería de Promoción do Emprego e Igualdade e tamén nos taboleiros das oficinas de emprego de Betanzos, A Coruña- Monelos, A Coruña-Tornos e Ferrol-Esteiro. O prazo para presentar as instancias coas solicitudes para participar no proceso selectivo será de 5 días naturais que se contarán dende o día seguinte ao da publicación deste anuncio no Boletín Oficial da Provincia da Coruña (BOP). Abegondo, 7 de setembro de 2022 O alcalde José Antonio Santiso Miramontes
09/09/2022 | Administración LocalMunicipal
Cabana de Bergantiños
Selección personal PEL 2022 catro peóns de limpeza viaria

Por decreto nº 475, de 5 de setembro de 2022, aprobáronse as bases de selección, na modalidade de contratación laboral temporal por circunstancias da produción, de 4 postos de peóns de limpeza viaria do concello de Cabana de Bergatiños, a xornada parcial O prazo de presentación de instancias e de catro días hábiles, contados desde o seguinte á publicación deste anuncio no B. O. P. As persoas interesadas poderám consultar as bases no seguinte enderezo na sede electrónica municipal: https://sede.cabana. gal/opencms/es/informacion/. Cabana de Bergantiños, 5/09/2022. O alcalde, José Muiño Domínguez.
09/09/2022 | Administración LocalMunicipal
Paderne
Delegación comunicación previa

ASUNTO: DELEGACION PARA COMUNICACIÓN PREVIA DE OBRA Ao abeiro do disposto no artigo 51 do Código Civil, artigos 23 da LRBRL 7/85, artigos 44 e 47 do ROF 2568/1968, artigo 63 da Lei 5/97, do 22 de xullo, de administración local de Galicia e demáis normativa concordante. En relación ás Comunicacións Previas do día 09/09/2022, No uso das atribucións que me outorga a lexislación do réxime local, RESOLVO: 1.‐ Delegar a favor do Concelleiro RAFAEL CASTRO DEIBE, as atribucións e competencias correspondentes ás Comunicacións Previas de obras do día 09/09/2022.2.‐ Publicar este anuncio no Boletín Oficial da Provincia.3.‐ Dar conta ao Pleno na vindeira sesión que se celebre. Paderne, 05-09-2022 O Alcalde/Presidente César Longo Queijo
09/09/2022 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre S. D. S e A. L. Z o día 03.09.2022, ás 18.00 horas

Por resolución ditada en data 2 de setembro de 2022, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Vicente Raul Julian Emilio Chentouf Rivela, para a celebración do matrimonio civil entre GREGORIO MANUEL FILIPOIU PRECIADO. e GABRIEL ANTONI ALEH MALIVERN SURDO o vindeiro sábado, día 3 de setembro de 2022, ás 18.00 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 2 de setembro de 2022 O alcalde-presidente José Ramón Rioboo Castro
09/09/2022 | Administración LocalMunicipal
Ferrol
Recursos Humanos
Publicación nomeamento axudante Casa de Acollida e Auxiliar de Arquivo e Biblioteca (OEP 2018)

Por Resolución da concellería de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, de data 13/01/2022 acordouse o nomeamento das persoas que se relacionan: As retribucións dos postos serán as establecidas no cadro presupostario vixente. O que se fai público para xeral coñecemento. Ferrol, 5 de setembro de 2022 A concelleira delgada da Área de Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
09/09/2022 | Administración LocalMunicipal
Mugardos
Anuncio de apertura da fase de información pública da modificación do Regulamento dos comedores escolares municipais

Aprobado inicialmente a modificación parcial do Regulamento dos comedores escolares dos CEIP Unión Mugardesa e Santiago Apóstolo, en sesión ordinaria realizada o 31 de agosto de 2022, en cumprimento do disposto no artigo 49. b) da Lei 7/1985, de 2 de abril, de Bases do Réxime Local, ábrese un prazo de información pública durante trinta días hábiles durate o cal ás persoas interesadas poderán presentar as reclamcións e suxerencias que estimen por oportunas. O cómputo do prazo inciarase a partir do día seguinte ao da publicación no Boletín Oficial da Provincia de a Coruña do presente anuncio. Simultáneamente publicarase no taboleiro de anuncios do Concello dispoñible no portal de internet https://mugardos.gal/es/, e na sección de Transparencia, Normativa (normativa en tramitación, https://mugardos.sedelectronica. gal/transparency/d77c0a0a-0f27-49e1-9060-82c76ea5b882/) O expediente está a disposición da veciñanza en formato papel no servicio de Secretaría de 09.00 a 14.00 horas, e o contido dos informes técnicos, resultado da fase previa de audiencia e participación públicas e o texto completo do Regulamento, estarán dispoñibles igualmente na indicado portal de internet, sección e apartado. No caso de que durante o indicado prazo non se presente observación ou reclamación ningunha, entenderase definitivamente adoptado o acordo ata entón provisional, levándose a cabo a publicación do acordo e texto íntegro da Ordenanza no BOP de Pontevedra, sen que entre en vigor ata o transcurso do prazo dos quince días hábiles ao que se refire o artigo 70 da Lei 7/1985, de 2 de abril, de Bases do Réxime Local. O texto da ordenanza quedará a permanente disposición do público no enderezo electrónico, sección Transparencia, apartado Normativa en vigor (https://mugardos.sedelectronica. gal/transparency). Asinado dixitalmente polo alcalde, Juan Domingo de Jhovana Foschi Sanchez Rebato o día 6 de setembro de 2022.
09/09/2022 | Administración LocalMunicipal
Arteixo
Secretaría Xeral
Aprobación definitiva do Inventario de Bens e Dereitos do Concello de Arteixo

O Pleno da corporación, en sesión celebrada o 31 de marzo de 2016, acordou aprobar inicialmente o inventario municipal de bens e dereitos do Concello de Arteixo, confeccionado pola empresa “INCOSA, Investigación y Control de Calidad, S. A.” Logo da resolución das alegacións presentadas no período de información pública, o Inventario de Bens e Dereitos do Concello de Arteixo foi aprobado definitivamente polo Pleno da Corporación en sesión celebrada o 30 de xuño de 2022. Contra o acordo que pon fin á vía administrativa, poderase interpoñer potestativamente e perante o mesmo órgano que o ditou, de conformidade co preceptuado no artigo 123 da Lei 39/2015, do 1 de outubro, de procedemento administrativo común, recurso de reposición no prazo dun mes, contado desde o día seguinte ao da publicación deste acordo. O recurso potestativo de reposición terá que resolverse e notificarse no prazo dun mes; entenderase desestimado se transcorre este prazo sen que se notifique a resolución expresa (artigos 124.2 e 24.1 da Lei 39/2015, do 1 de outubro). Contra a resolución expresa do recurso de reposición ou ben directamente contra o presente acordo poderase interpoñer recurso contencioso-administrativo, perante o órgano competente da xurisdicción contencioso-administrativa, de conformidade co disposto nos artigos 8, 9 e 10 da Lei 29/1998, do 13 de xullo, no prazo de dous meses, contados desde o día seguinte ao da publicación do presente acordo. Se a resolución non fose expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse presuntamente desestimado o recurso potestativo de reposición ou a partir do día seguinte a aquel en que, de acordo coa súa normativa específica, se produza o acto presunto. Non obstante, poderase utilizar calquera outro recurso que se estime conveniente. Firmado dixitalmente. Luis Alberto Castro Calvete, Concelleiro de Urbanismo e Patrimonio. Arteixo, 5 de Setembro do 2022
09/09/2022 | Administración LocalMunicipal
Rianxo
Secretaría
Aprobación definitiva a mutación demanial subxectiva

O pleno do concello de Rianxo, en sesión ordinaria do día 30 de xuño de 2022, Aprobou inicialmente a mutación demanial subxectiva por cesión da titularidade do ben inmoble da parcela sita en Polígono Industrial de Rianxo, a favor da Consellería do Medio Rural da Xunta de Galicia, para o fin da situación dunha Base de Unidades Operativas -BUO- do servizo de prevención e extinción de incendios forestais, en exercicio das súas competencia. O expediente someteuse a exposición pública mediante a súa publicación na sede do concello e no BOP núm.135 do 18/07/2022 dende o 19/07/2022 ata o 20/08/2022. Durante o prazo de exposición ao publico, que rematou o 20/08/2022, non se presentaron alegacións. Polo tanto, o acordo inicial enténdese elevado a definitivo, sen necesidade dun novo acordo plenario, de acordo do artigo 269 da Lei 5/1997 de 22 de xullo de Administración Local de Galicia. Contra a aprobación definitiva poderá interpoñerse directamente recurso contencioso-administrativo, na forma e prazos que establecen as normas desta xurisdición. O que se fai público para coñecemento xeral. Rianxo, 05 de setembro de 2022. Asinado electronicamente, o alcalde, Adolfo Muíños Sánchez
22/09/2022 | Administración LocalMunicipal
Monfero
Aprobación inicial do Regulamento do Servizo de Préstamo de Axudas Técnicas de Apoio á Mobililidade do Concello de Monfero

O Pleno do Concello de Monfero, en sesión ordinaria celebrada o día 16/09/2022, acordou a aprobación inicial do Regulamento do Servizo de Préstamo de Axudas Técnicas de Apoio á Mobililidade do Concello de Monfero. En cumprimento do disposto nos artigos 49 e 70.2 da Lei 7/1985, de 2 de abril, reguladora das bases do réxime local, e no artigo 56 do Real decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia da Coruña, para que poida ser examinado e se presenten as reclamacións que se estimen oportunas. Se transcorrido devandito prazo non se presentara ningunha reclamación, considerarase aprobado definitivamente devandito acordo. En Monfero, 16 de setembro de 2022 O Alcalde, Andres Feal Varela
22/09/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento de funcionarios de carreira

Por resolución 39170, do 19/09/2022, o Presidente da Deputación Provincial da Coruña, D. Klaus Otto Perbech Rahmoune, de acordo co establecido no artigo 102.2 da Lei 7/1985, do 2 de abril, das bases do réxime local e logo de ver as propostas formuladas polos tribunais cualificadores dos procesos selectivos de prazas de administrativo (C1), auxiliar administrativo (C2), auxiliar técnico de vías e obras (C1), educador infantil (B) e celador (AP) incluídas nas ofertas de emprego público da Deputación Provincial da Coruña dos anos 2018 (ampliación), 2019, 2020 e 2021, que foron convocadas por resolución desta presidencia número número 13279 de 07/04/2021 (BOE número 90, de 15/04/2021) de conformidade coas bases xerais aprobadas pola Xunta de Goberno na sesión celebrada o 15/01/2021 (BOP número 14), e ao abeiro do disposto no artigo 34 da Lei 7/1985, Nomear ás persoas aspirantes que de seguido se relacionan para cubrir as prazas que se indican incluídas nas ofertas de emprego público dos anos 2018 (ampliación), 2019, 2020 e 2021, segundo a orde de puntuación obtida no respectivo proceso selectivo, con efectos económicos e administrativos ao día da data de toma de posesión: A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, a 20 de setembro de 2022 O Presidente A Secretaria Xeral PDFR 26013 do 29/07/2019 O Deputado, Antonio Leira Piñeiro Amparo Taboada Gil
22/09/2022 | Administración LocalMunicipal
Touro
Resolución de delegación de competencias da Alcaldía para a celebración de matrimonio civil

Pola Alcaldía en data 16-09-2022, ditouse a seguinte Resolución. Mediante escrito de data 3-05-2022 (RXE núm.202200000000252) o Rexistro Civil de Touro comunicou a esta Alcaldía os datos relativos ao expediente Núm.20220114/003892 de autorización para celebrar matrimonio civil. Vista a comunicación presentada polos interesados, de acordo co establecido no art.51.2.1º do Código civil e art.21.1 s) e 3 da Lei 7/1985, do 2 de abril.16/09/2022: Solicitude de delegación de competencia da alcaldía para a celebración do matrimonio referido anteriormente, presentada pola concelleira DªInmaculada Concepcion Moncunill Jadi No uso das atribucións que me outorga a lexislación do réxime local, Primeiro.- Delegar na concelleira DªInmaculada Concepcion Moncunill Jadi a competencia para autorizar o matrimonio relativo ao expediente mencionado no encabezado. Segundo.- O acto de celebración terá lugar o día 21 de setembro de 2022, ás 10:00 horas, no Salón de Plenos da Casa do Concello de Touro. Terceiro.- Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. O que se fai público en cumprimento do disposto nos artigos 43 e 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. En Touro, a 16 de setembro de 2022 O alcalde, Asdo.: Ignacio Codesido Barreiro.
22/09/2022 | Administración LocalMunicipal
Outes
Aprobación padróns fiscais do Punto de Atención á Infancia de Outes (P. A. I) meses de xullo e agosto 2022

Por acordo da Xunta de Goberno Local, acordouse a aprobación dos padróns fiscais que se relacionan de seguido: O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria, quedando a disposición do público nas oficinas económicas municipais durante o prazo de 15 días, a contar desde o día seguinte ao da súa publicación no Boletín Oficial da Provincia. Contra esta resolución, transcorrido o período de exposición pública, poderán interpor recurso de reposición ante a Xunta de Goberno Local, de conformidade co artigo 14 do RD Lexislativo 2/2004, de 5 de marzo, Texto Refundido da Lei Reguladora das Facendas Locais, no prazo dun mes a contar dende o día seguinte ao da finalización do período de exposición pública do padrón. Contra a desestimación do recurso poderase interpor recurso contencioso- adminsitrativo ante o Xulgado do Contencioso-Administrativo, no prazo de 2 meses dende o día seguinte á notificación da resolución., en virtude do artigo 46 da Lei 29/1988, de 13 de xullo, reguladora da Xurisdición Contencioso Administrativa. Outes, 16 de setembro de 2022 O alcalde, D. Manuel González López
22/09/2022 | Administración LocalMunicipal
Moeche
Prórroga da delegación das competencias da Alcaldía

Por Resolución da Alcaldía núm.2022/0171, de data 19 de setembro de 2022, aprobouse a resolución cuxa parte dispositiva se transcríbe literalmente: PRIMEIRO.- Prorrogar a delegación da totalidade das funcións da Alcaldía no 3.º tenente de alcalde, D. Miguel Angel Pedreira Rodríguez, entre os días 19 e 30 de setembro de 2022, ambos incluídos. SEGUNDO.- Do presente acordo darase conta ó interesado para o seu coñecemento e efectos oportunos. TERCEIRO.- En cumprimento do disposto no art.44 do R. O. F. das entidades locais o presente acordo publicarase no B. O. P. para o seu coñecemento xeral. Moeche, 19 de setembro de 2022. O alcalde en funcións Hilda Carmen De Lange Dapica
22/09/2022 | Administración LocalMunicipal
A Coruña
Persoal
Anuncio listaxe provisional de aspirantes admitidos e excluídos ao proceso selectivo convocado para a cobertura de unha praza de Oficial do servizo de extinción de incendios e salvamento (subgrupo A2), pola quenda libre (C. E. 17/18)

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 16 de setembro de 2022, resolveuse o seguinte: Primeiro.- Aprobar a listaxe provisional de persoas aspirantes admitidas e excluídas ao proceso selectivo convocado para a provisión das seguintes prazas: a) Imposibilidade de comprobar mediante a consulta a outras Administracións Públicas o requisito de posuír o permiso de conducir tipo C. A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo.- A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), no BOP e na páxina web, www.coruna. gal. Terceiro.- As persoas aspirantes excluídas, así como aquelas persoas que non figuren nas listaxes, disporán dun prazo de 10 días hábiles, contados a partir do día seguinte ao da publicación da resolución, para reclamar ou emendar o defecto que motivou a exclusión ou omisión. Esta emenda poderase realizar a través do procedemento “Achega de documentación e/ou alegacións a un expediente”, preferiblemente de forma electrónica, a través da sede electrónica do Concello da Coruña (https://sede.coruna. gal/sede/gl/tramites-e-servizos-electronicos/guia-de-procedementos-e-servizos/detalle-de-procedementos/achega-de-documentacion-e-ou-alegacions-a-un-expediente/contenido/1453748708796 ), indicando no campo de descrición o número de asento do rexistro da solicitude de participación neste proceso selectivo. Aquelas persoas que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídas na relación de admitidas serán definitivamente excluídas do proceso selectivo. A Coruña, 19 de setembro de 2022 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada
22/09/2022 | Administración LocalMunicipal
Outes
Aprobación do padrón fiscal prestación de servizos no complexo da piscina municipal mes de agosto 2022

A Xunta de Goberno Local, en sesión celebrada o 16 de agosto de 2022, aprobou o padrón fiscal correspondente ao mes de AGOSTO 2022, do prezo público pola prestación de servizos no complexo da Piscina Municipal de Outes, por un importe total de 1.927,50€. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria O devandito padrón quedará exposto ao público durante un prazo de 15 días, contados a partir do día seguinte ao da publicación do devandito anuncio no Boletín Oficial da Provincia, para o seu exame e reclamación por parte das persoas interesadas. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Outes, 9 de setembro de 2022 O alcalde, D. Manuel González López
22/09/2022 | Administración LocalMunicipal
Val do Dubra
Rectificación anunciante

Por Resolución da Alcaldía núm.418/2022, do 18 de xullo de 2022, adoptouse o seguinte acordo: ASUNTO: DECRETO DE CORRECIÓN DE ERRO DE TRANSCRICIÓN DA RESOLUCIÓN DA ALCALDÍA 418/2022, DO 18 DE XULLO DE 2022, APROBACIÓN LIQUIDACIÓNS DA TAXA DO SERVIZO DA ESCOLA INFANTIL MUNICIPAL DE VAL DO DUBRA DE 0 A 3 ANOS, DE XANEIRO, FEBREIRO, MARZO, ABRIL, MAIO E XUÑO 2022. Que por Resolución da Alcaldía núm.418/2022, de 18 de xullo de 2022, aprobouse a liquidación da taxa do servizo da escola infantil municipal de Val do Dubra de 0 a 3 anos, de xaneiro, febreiro, marzo, abril, maio e xuño 2022. No apartado do importe do importe da descrición do servizo escola infantil de abril 2022, existe un erro de transcrición relativo o importe da existencia de débeda en concepto de prestación do servizo de axuda no fogar na modalidade de libre concorrencia do mes de abril de 2022. Polo anteriormente exposto, no uso das atribucións que me otorga a lexislación vixente do réxime local, No uso das atribucións qu me outorga a lexislación do réxime local, RESOLVO: “Vista a existencia de débeda en concepto de prestación do servizo de axuda no fogar na modalidade de dependencia seguinte: “Vista a existencia de débeda en concepto de prestación do servizo de axuda no fogar na modalidade de dependencia seguinte: “ Asinado polo alcalde, José Manuel Varela Ferreiro, na data expresada na marxe da presene Resolución. Pola secretaría-interventora, María Celia Nercellas Colmeiro, tómase razón para a súa constancia/transcrición ao Libro de Resolucións da alcaldía aos sos efectos de garantir a integridade e autenticidade (art 3.2 do RD 128/2018). Val do Dubra, a 19 de xullo 2022. O alcalde, José Manuel Varela Ferreiro.
22/09/2022 | Administración LocalMunicipal
Val do Dubra
Aprobación de prezo público para a actividade Val do Dubra Madruga

Por acordo da Xunta de Goberno Local de data 8 de setembro de 2022, aprobouse o seguinte prezo público para a actividade “Val do Dubra Madruga”: Prezo por usuario: 70€/mes ou 4€/día según a modalidade de asistencia escollida. Val do Dubra, a 19 de setembro 2022. O alcalde, José Manuel Varela Ferreiro.
22/09/2022 | Administración LocalMunicipal
A Coruña
Persoal
Anuncio listaxe provisional de aspirantes admitidos e excluídos ao proceso selectivo convocado para a cobertura de 6 prazas de sarxento do servizo de extinción de incendios e salvamento (subgrupo A2), pola quenda de promoción interna (C. E. 7/20)

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 9 de setembro de 2022, resolveuse o seguinte: Primeiro.- Aprobar a listaxe provisional de persoas aspirantes admitidas e excluídas ao proceso selectivo convocado para a provisión das seguintes prazas: A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo.- A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), no BOP e na páxina web, www.coruna. gal. Terceiro.- As persoas aspirantes excluídas, así como aquelas persoas que non figuren nas listaxes, disporán dun prazo de 10 días hábiles, contados a partir do día seguinte ao da publicación da resolución, para reclamar ou emendar o defecto que motivou a exclusión ou omisión. Esta emenda poderase realizar a través do procedemento “Achega de documentación e/ou alegacións a un expediente”, preferiblemente de forma electrónica, a través da sede electrónica do Concello da Coruña (https://sede.coruna. gal/sede/gl/tramites-e-servizos-electronicos/guia-de-procedementos-e-servizos/detalle-de-procedementos/achega-de-documentacion-e-ou-alegacions-a-un-expediente/contenido/1453748708796 ), indicando no campo de descrición o número de asento do rexistro da solicitude de participación neste proceso selectivo. Aquelas persoas que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídas na relación de admitidas serán definitivamente excluídas do proceso selectivo. A Coruña, 9 de setembro de 2022 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada
22/09/2022 | Administración LocalMunicipal
Aranga
Secretaría - Intervención
Liquidación SAF agosto 2022

Por Resolución da alcaldía do 19.09.2022, aprobouse o padrón de contribuíntes e liquidación do servizo de axuda no fogar correspondente ao mes de agosto de 2022, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 19 de setembro de 2022 O alcalde Alberto Platas Álvarez
22/09/2022 | Administración LocalMunicipal
Porto do Son
Aprobación Padrón Fiscal CDMP setembro 2022

A Concelleira Delegada do Concello de Porto do Son ditou resolución núm.959/2022 o 12.09.2022, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de setembro de 2022, resolvendo: Primeiro.- Aprobar os recibos en concepto de taxa pola prestación de servizos do Complexo Deportivo da Piscina ­Municipal de Porto do Son durante o período correspondente ó mes de setembro de 2022, que comeza co abonado con código número 2 e termina co abonado con código número 2.475 totalizando 351 abonos por importe de 8.804,80 €. Segundo.- Aprobar os recibos do mes de setembro de 2022 en concepto de matrícula, totalizando 3 altas, por importe de 119,60 €; xa incluídos no importe anterior. Terceiro.- Aprobar os gastos de xestión (comisións) do Padrón de setembro de 2022, totalizando un total de 351 ­ abonos, por importe de 16,99 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais. Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 15 de setembro de 2022 A Concelleira Delegada Mª José Maneiro Quintáns
22/09/2022 | Administración LocalMunicipal
Ames
Padrón fiscal da taxa pola prestación de servizos complementarios educativos e de conciliación da vida familiar e laboral, servizo de escola de verán, período agosto de 2022

Por Decreto de Alcaldía, de data 16 de setembro de 2022 aprobáronse as liquidacións correspondentes ao: Padrón fiscal da Taxa pola prestación de servizos complementarios educativos e de conciliación da vida familiar e laboral, Servizo de Escola de Verán, período agosto de 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, será do día 22 de setembro de 2022 ao 23 de novembro de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 23 de novembro de 2022 obter un duplicado nas Oficinas do Concello de Ames sitas en: Bertamiráns: Praza Horta de Abaixo nº 6, local 18 Milladoiro: Rúa Viorneira 6, Bx OFICINA VIRTUAL: https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 16 de setembro de 2022 O alcalde: José Blas García Piñeiro
22/09/2022 | Administración LocalMunicipal
Outes
Exposición pública aprobación padrón fiscal SAF xullo 2022

A Xunta de Goberno Local, en sesión celebrada o 16 de agosto de 2022, aprobou o padrón fiscal correspondente ao mes de xullo 2022, do prezo público pola prestación do servizo de axuda no fogar – SAF -, por un importe total de 5.903,88€, cun total de 88 recibos. O que se fai público para xeral coñecemento, sinalando que este anuncio ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. O devandito padrón quedará exposto ao público durante un prazo de 15 días, contados a partir do día seguinte ao da publicación do devandito anuncio no Boletín Oficial da Provincia, para o seu exame e reclamación por parte das persoas interesadas. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Outes, 09 de setembro de 2022 O alcalde, D. Manuel González López
22/09/2022 | Administración LocalMunicipal
Miño
Aprobación inicial do padrón da taxa polo servizo de subministración de auga e saneamento do segundo trimestre do exercicio 2022

Mediante decreto de alcaldía de data 19 de setembro de 2022 aprobouse o padrón da taxa municipal de subministro de auga e saneamento correspondente ao segundo trimestre do exercicio 2022, o cal se expón ao público, durante o prazo de 15 días, a contar dende o día seguinte ao da publicación do presente edicto no “BOP” e no taboleiro de edictos do Concello, para que os interesados poidan examinalo e presentar as reclamacións que estimen oportunas. O prazo de cobro en período voluntario será de DOUS MESES, a contar dende a súa publicación no B. O. P. Contra o acto de aprobación do padrón, segundo o previsto no artigo 160 da Lei Xeral Tributaria 58/2003 e no artigo 14 do Real Decreto Lexislativo 2/2004, polo que se aproba o texto refundido da Lei reguladora das facendas locais e disposicións concordantes, os interesados, poderán interpoñer os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen prexuízo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de que non se presentasen reclamacións, considerarase definitivamente aprobado. Miño, 19 de setembro de 2022 O alcalde Manuel Vázquez Faraldo
22/09/2022 | Administración LocalMunicipal
Toques
Padron de aboados ao servizo municipal de augas do 2º trimestre de 2022

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e conservación de contadores e acometidas, correspondente ao 2º trimestre de 2022, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09:00 a 14:00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. Alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consorte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFIN, S. L., abertas ao público de 11:00 a 13:00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Toques, 19 de setembro de 2022. O Alcalde, Asdo.: Jose Angel Penas García
22/09/2022 | Administración LocalMunicipal
A Coruña
Planeamento e Xestión do Solo
Anuncio de aprobación definitiva do proxecto de urbanización do API R28.2 “Antonio Ríos II” (expediente.620/2021/108)

“PRIMEIRO.- Aprobar definitivamente o proxecto de urbanización do API R28.2 “Ruben Gabriel Wille Gazeau II” presentado o 28 xuño de 2022 por Novotec Consultores, S. A. entidade adxudicataria do contrato menor de servizos para a redacción do proxecto, que foi redactado polo enxeñeiro Michael David Pertoso Alday. SEGUNDO.- Aceptar a alegación presentada por Proconta S. L. de non xirar cotas de urbanización por actuacións fóra do ámbito do polígono. TERCEIRO.- Notificar aos interesados e publicar este acordo no Boletín Oficial da Provincia e na sede electrónica do Concello.” O que se publica para xeral coñecemento aos efectos previstos no art.220. c do Decreto 143/2016, de 22 de setembro, que aproba o Regulamento da lei do solo de Galicia. Contra o dito acordo os interesados poderán interpor recurso potestativo de reposición no prazo dun mes, que empezará a contar desde o día seguinte á publicación deste anuncio. Todo isto de conformidade co artigo 123 da lei 39/2015, de 1 de outubro, do procedemento administrativo común das administracións públicas. Así mesmo, poderán interpor directamente recurso contencioso administrativo ante os xulgados do contencioso administrativo no prazo de dous meses a partir do día seguinte ao que se realice a publicación, de conformidade co artigo 46 da lei 29/1998, de 13 de xullo, da xurisdición contencioso administrativa, sen prexuízo de calquera outro que estimen pertinente. A Coruña, 16 de setembro de 2022 O concelleiro delegado da Área de Urbanismo, Vivenda, Infraestruturas e Mobilidade Francisco Dinís Díaz Gallego